
SKELBIAMOS APKLAUSOS SĄLYGOS
VĖDINIMO KAMEROS REKONSTRUKCIJOS DARBAI (SANTARIŠKIŲ G. 7, VAA  KORPUSAS) (NR. 12293)
1. BENDROSIOS NUOSTATOS 
1.1. Šis mažos vertės viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – Pasiūlymo forma), Nr. 2 „Techninė specifikacija“ (toliau – Techninė specifikacija), Nr. 3 „Sutarties projektas“ (toliau – Sutarties projektas) (toliau – Sutarties projektas) bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://viesiejipirkimai.lt/.
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Informacija apie pirkimo organizatorių arba pirkimo komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta Skelbimo I dalies 1 punkte.
1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.

2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ
2.1. VšĮ Vilniaus universiteto ligoninė Santaros klinikos (toliau – perkančioji organizacija) atlieka pirkimą ir numato įsigyti vėdinimo kameros rekonstrukcijos darbus (Santariškių g. 7, VAA  korpusas, Vilnius).
2.2. Pirkimo objektas į dalis neskaidomas. Perkančioji organizacija ekonomiškai naudingiausią pasiūlymą išrenka pagal mažiausią kainą. Atmesdama pasiūlymus dėl per didelės pasiūlymo kainos, PO vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises). Maksimali pasiūlymo (vertinamoji) kaina, kurią viršijus pasiūlymas bus atmestas yra 50000,00 Eur su PVM (41322,31 Eur be PVM).
2.3. Pirkimo objektas apibūdintas ir reikalavimai jam nustatyti SA sąlygų priede Nr. 2 „Techninė specifikacija“.
2.4. Žalieji reikalavimai numatyti SA sąlygų priede Nr. 3 „Sutarties projektas“.
2.5. Kainodaros taisyklių nustatymo metodikos (2017-06-28 Viešųjų pirkimų tarnybos įsakymas Nr. 1S-95) 33.4 p. nurodyta, kad pirkimo vykdytojas turi suteikti galimybę tiekėjui apžiūrėti darbų atlikimo vietą, jog tiekėjas galėtų įvertinti išlaidas ir pateikti fiksuotos kainos pasiūlymą. PO rengti susitikimų su tiekėjais  neketina. Perkančioji organizacija tiekėjams sudarys galimybę apžiūrėti objektą, jiems to pageidaujant. Perkančioji organizacija klausimų objekto apžiūros metu uždavinėti neleis ir į juos neatsakinės, protokolo neskelbs CVP IS. Dėl objekto apžiūros kreiptis į Dėl objekto apžiūros kreiptis į Darijų Kazėną, tel. +370 697 71958 arba kitu tel. 061860744 darbo dienomis nuo 07.00 iki 15.30 val. (https://klausk.vpt.lt/hc/lt/articles/360003981099-Kaip-turi-b%C5%ABti-forminama-fiksuojama-objekto-ap%C5%BEi%C5%ABra-vykdant-vie%C5%A1%C4%85j%C4%AF-pirkim%C4%85-).

3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI
3.1. Perkančioji organizacija nustato tiekėjo pašalinimo pagrindą, reikalavimus kvalifikacijai, tačiau nereikalauja, kad tiekėjas laikytųsi kokybės vadybos sistemos ir (arba) aplinkos apsaugos vadybos sistemos standartų (toliau – Reikalavimai tiekėjui):
	Eil. Nr.
	Tiekėjo pašalinimo pagrindai
	VPĮ straipsnis, dalis, punktas 
	Pašalinimo pagrindų nebuvimą įrodantys dokumentai

	Privalomi pašalinimo pagrindai pagal VPĮ 46 str. 1 – 4 d. nuostatas

	1. 
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose
	VPĮ 46 str. 2¹ d.


	Iš Lietuvoje įsteigtų subjektų įrodančių dokumentų nereikalaujama. Užtenka pateikti pirkimo vykdytojo nustatytos formos tiekėjo deklaraciją, t. y. SA sąlygų priedas Nr. 1 ,,Pasiūlymo forma“.



	Eil.
Nr.
	Reikalavimai
	Reikalavimus įrodantys dokumentai
	Subjektas, kuris turi atitikti reikalavimą, kiti nurodymai ir paaiškinimai

	3.1
	Tiekėjas pirkimo sutarties vykdymui turi turėti/paskirti ne mažiau kaip 1 (vieną) specialistą, turintį atestatą, kuris suteikia teisę atestato turėtojui vykdyti įrangos, turinčios fluorintų šiltnamio efektą sukeliančių dujų arba jas pakeičiančių alternatyvų (propano, propeno, butano, anglies dioksido, amoniako ir kt.), kurios veikimas priklauso nuo šių dujų, montavimo, nuotėkio patikros, techninės priežiūros, remonto, eksploatacijos nutraukimo darbus* kitiems subjektams pagal veiklos rūšis - stacionarios šaldymo, oro kondicionavimo, šilumos siurblių įrangos. 
*Nes pirkimo dokumentuose numatyta įrangos montavimo darbai, garantinis remontas.

[bookmark: part_b72a8d8ff1164842aa331e6bd8b4660b](Reikalavimas nustatytas vadovaujantis Fluorintų šiltnamio efektą sukeliančių dujų tvarkymo atestatų išdavimo, jų galiojimo sustabdymo, galiojimo sustabdymo panaikinimo ir galiojimo panaikinimo tvarkos aprašu,  patvirtintu Lietuvos Respublikos Aplinkos ministro 2009 m. liepos 20 d. įsakymu Nr. D1-420 (aktuali redakcija))
	Pateikiama su pasiūlymu: 
[bookmark: _Hlk204073351] Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (SA sąlygų  priedas Nr. 4), kuriame nurodomi specialisto vardas, pavardė, darbovietė, įdarbinimo tiekėjo įmonėje data, jo pareigos, vykdant pirkimo sutartį, atestato Nr.
Dokumentai, kuriuos turės pateikti galimas laimėtojas:
1. Dokumentai, įrodantys, jog siūlomi specialistai dirba tiekėjo įmonėje arba siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra Tiekėjo darbuotojas).
2. Pateikiama Aplinkos apsaugos agentūros specialistui išduoto atestato skaitmeninė kopija arba nuorodos į Aplinkosaugos leidimų informacinę sistemą (ALIS) ar  Licencijų informacinę sistemą (LIS) arba į kitas duomenų bazes, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.
Pateikiamas dokumentai elektroninėje formoje

	Tiekėjas. Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subrangovus (jo specialistus), subrangovų specialistai privalo atitikti nustatytus reikalavimus, jeigu subrangovai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.



	3.2.
	Tiekėjas pirkimo sutarties vykdymui turi turėti/paskirti ne mažiau kaip 1 (vieną) specialistą darbų vykdytoją, turintį reikalingą kvalifikaciją vykdyti nurodytus darbus elektros įrenginiuose iki 1000V, kuriam suteikta ne žemesnė kaip VK (vidurinė kategorija) apsaugos nuo elektros kategorija. 

(Reikalavimas nustatytas vadovaujantis Lietuvos Respublikos energetikos ministro 2012 m. lapkričio 7 d. įsakymu Nr. 1-220 „Dėl Energetikos darbuotojų atestavimo tvarkos aprašo patvirtinimo“  (aktuali redakcija))

	Pateikiama su pasiūlymu: 
 Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (SA sąlygų  priedas Nr. 4), kuriame nurodomi specialisto vardas, pavardė, darbovietė, įdarbinimo tiekėjo įmonėje data, jo pareigos, vykdant pirkimo sutartį, atestato Nr.
Dokumentai, kuriuos turės pateikti galimas laimėtojas:
1. Dokumentai, įrodantys, jog siūlomi specialistai dirba tiekėjo įmonėje arba siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra Tiekėjo darbuotojas).
1. Pateikiamas energetikos darbuotojo pažymėjimas  arba nuorodos į Energetikos darbuotojų atestavimo informacinę sistemą (EDAIS)) ar į kitas duomenų bazes, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.
Pateikiamas dokumentas elektroninėje formoje
	Tiekėjas. Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subrangovus (jo specialistus), subrangovų specialistai privalo atitikti nustatytus reikalavimus, jeigu subrangovai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.




Pastabos:
a) Tas pats asmuo gali vykdyti kelių specialistų funkcijas, jei jis atitinka (turi reikiamą kvalifikaciją) atitinkamus kvalifikacijos reikalavimus, nustatytus dėl tų pareigų, į kuriuos būtų siūlomas.
b) Jeigu tiekėjo kvalifikacija nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
c) Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.
d) Kvazisubtiekėjas – specialistas, kurio kvalifikacija tiekėjas remiasi, ir kuris paraiškos ar pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.
e) Subtiekėjas, kurio pajėgumais tiekėjas nesiremia  – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.
f) Tiekėjų grupė turi atitikti nustatytus kvalifikacijos reikalavimus kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.
g) Tiekėjas, kad atitiktų kvalifikacijos reikalavimus, gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindama PO, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, PO iš tiekėjo priima bet kokias tai patvirtinančias priemones.
h) Tiekėjas privalo pasiūlyme (SA sąlygų  priedas Nr. 1) pateikti informaciją, kokias pirkimo sutarties dalis vykdys ūkio subjektai, kurių pajėgumais tiekėjas remiasi, ir (ar) subtiekėjai, jeigu jie yra žinomi.
i) [bookmark: _ftnref1]Pirkimo dokumentuose nurodytą reikalaujamą kvalifikaciją tiekėjas ir jo personalas privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos, šie dokumentai turės būti pateikti iki darbų vykdymo pradžios.

4. PIRKIMO DOKUMENTŲ PAAIŠKINIMAI IR PATIKSLINIMAI
4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų. 
5. PASIŪLYMŲ RENGIMAS IR TEIKIMAS
5.1. Tiekėjas gali pateikti tik vieną pasiūlymą, o jeigu pirkimo objektas suskaidytas į dalis, tiekėjas gali pateikti po vieną pasiūlymą vienai, kelioms ar visoms pirkimo objekto dalims, kaip nustatyta Sąlygų 2.2 punkte.
5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Dalis pasiūlymą sudarančių dokumentų , t. y. techniniai aprašymai) gali būti pateikiami ir anglų k su vertimu į lietuvių k. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną; Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro tiekėjo pateiktų duomenų bei dokumentų visuma:
5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.8.1.1. užpildyta Pasiūlymo forma;
5.8.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);
5.8.1.3. informacija ir dokumentai pagal Sąlygų 5.2 punktą (jei pasiūlymą teikia ūkio subjektų grupė);
5.8.1.4. kita reikalaujama informacija ir dokumentai;
5.8.1.5. tiekėjo atitiktį Reikalavimams patvirtinantys dokumentai;
5.8.2. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 90 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki Skelbimo II dalies 5 punkte nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija reikalauja, kad pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73). Kvalifikuotu elektroniniu parašu tvirtinamas visas pasiūlymas, atskirai kiekvieno dokumento pasirašyti nereikia.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
5.13. Tiekėjas pasiūlyme turi nurodyti ūkio subjektus, kurių pajėgumais remiasi, kad atitiktų tam tikrus Reikalavimus tiekėjui ir pateikti įrodymus, patvirtinančius, kad tiekėjui šių ūkio subjektų ištekliai bus prieinami vykdant pirkimo sutartį.

6. PASIŪLYMŲ ŠIFRAVIMAS
6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);
6.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. SUSIPAŽINIMAS SU PASIŪLYMAIS IR JŲ VERTINIMAS
7.1. Pradinis susipažinimas su pasiūlymais, pateiktais CVP IS, vyks 30 minučių po skelbime apie pirkimą nurodyto pasiūlymo pateikimo termino.
7.2. Ekonomiškai naudingiausias pasiūlymas išrenkamas pagal kainą.
7.3. Pirkimo metu perkančioji organizacija su tiekėjais nesiderės.
7.4. Pasiūlymų vertinimo metu perkančioji organizacija:
7.4.1. įvertina, ar tiekėjo siūlomas pirkimo objektas atitinka pirkimo dokumentuose nustatytus reikalavimus;
7.4.2. įvertina, ar nėra tiekėjo pasiūlyme nurodytos kainos apskaičiavimo klaidų;
7.4.3. įvertina, ar tiekėjo pasiūlyme nurodyta kaina nėra per didelė ir perkančiajai organizacijai nepriimtina;
7.4.4. įvertina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža.
7.5. Jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų gali prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis.
7.6. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
7.7. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.8. Kreipiamasi į tiekėją, kurio pasiūlymas gali būti pripažintas laimėjusiu, reikalaujant pateikti informaciją apie atitiktį Reikalavimams tiekėjui patvirtinančius dokumentus (jei reikalaujama), vadovaujantis VPĮ 51 straipsnio nuostatomis. Tiekėjo pateikta informacija patikslinama, papildoma ar paaiškinama pagal Sąlygų 7.5 punkto reikalavimus.
7.9. Jei tiekėjo pateikti dokumentai nepatvirtina jo atitikties Reikalavimams tiekėjui ar jis nepateikia tokių dokumentų, jis šalinamas iš pirkimo. Jei buvo sudaroma pasiūlymų eilė, kreipiamasi į tiekėją, kurio pasiūlymas yra sekantis eilėje, vadovaujantis Sąlygų 7.10 punktu.
7.10. Jei tiekėjo pateikti dokumentai patvirtina informaciją apie atitiktį Reikalavimams tiekėjui, tiekėjas skelbiamas pirkimo laimėtoju. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
7.11. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, perkančioji organizacija taip pat nurodo priežastis, dėl kurių priimtas toks sprendimas.
7.12. Tiekėjas, kurio pasiūlymas laimėjo, kviečiamas sudaryti pirkimo sutartį.
7.13. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį.
8. KITOS SĄLYGOS IR INFORMACIJA
8.1. Pirkimo (preliminariosios) sutarties sudarymo atidėjimo terminas netaikomas;
8.1.1. Perkančioji organizacija, gavusi tiekėjo pretenziją, negali sudaryti sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
8.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo (preliminariosios) sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
8.3. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.

9. PIRKIMO (PRELIMINARIOSIOS) SUTARTIES SĄLYGOS
9.1. Pirkimo sutarties projektas pateikiamas pirkimo sąlygų 3 priede.
PRIDEDAMA:
1. Priedas Nr. 1 ,,Pasiūlymo forma“;
2. Priedas Nr. 2 „Techninė specifikacija“;
3. Priedas Nr. 3 ,,Sutarties projektas“.
4. Priedas Nr. 4 „Specialistų, kurie bus atsakingi už pirkimo sutarties vykdymą, sąrašas“.

